Last saved by: Marko Milan

OKRESNÁ PROKURATÚRA RIMAVSKÁ SOBOTA 
Jesenského 1, 979 80 Rimavská Sobota 1

Číslo: 2 Pv 608/15/6609-13	Rimavská Sobota 27.02.2017 
EEČ: 2-49-56-2017
U Z N E S E N I E
Trestná vec:	obv. XXXXX
Trestný čin:	prečin: úverový podvod podľa § 222 odsek 1 Trestného zákona
Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorá je trestne stíhaná pre trestný čin:
-	prečin: úverový podvod podľa § 222 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 9.2.2016, spisová značka 2 Pv 608/15/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinená dňa 05.06.2013 v Rimavskej Sobote uzatvorila zmluvu o úvere č. XXXXX so spoločnosťou XXXXX XXXXX na sumu 600 € zvýšenú o príslušný poplatok vo výške 576 €, pričom v čase žiadosti o uzatvorenie tejto zmluvy do nej uviedla nepravdivé údaje o svojich mesačných výdavkoch, do ktorých neuviedla splátky z iných úverov a to,
- z XXXXX s. r. o., vo výške 191,28 € mesačne, 
- z XXXXX, a. s. , vo výške 42,29 € mesačne, 
- z XXXXX, a. s., vo výške 25,29 € mesačne,
- z XXXXX a. s., vo výške 16,60 € mesačne, 
v úmysle splniť tak podmienky na poskytnutie úveru, z úveru doposiaľ na viackrát uhradila celkovú sumu prevyšujúcu 654,36 € a spoločnosti XXXXX XXXXX v čase schválenia úveru tak spôsobila škodu vo výške nie menej ako 1 176 € aj s navýšením. 
Uznesením prokurátora Okresnej prokuratúry Rimavská Sobota zo dňa 9.2.2016, spisová značka 2 Pv 608/15/6609, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
	Uznesením prokurátora Okresnej prokuratúry Rimavská Sobota sp. zn. 2 Pv 608/15/6609 z 09.02.2016, ktoré nadobudlo právoplatnosť 16.02.2016 bolo podmienečne zastavené trestné stíhanie XXXXX, stíhanej za prečin úverového podvodu podľa § 222 ods. 1 Tr. zákona, ktorého sa mala dopustiť tak, že 05.06.2013 v Rimavskej Sobote uzatvorila zmluvu o úvere č. XXXXX so spoločnosťou XXXXX XXXXX na sumu 600 € zvýšenú o príslušný poplatok vo výške 576 €, pričom v čase žiadosti o uzatvorenie tejto zmluvy do nej uviedla nepravdivé údaje o svojich mesačných výdavkoch, do ktorých neuviedla splátky z iných úverov a to,
- z XXXXX, s. r. o., vo výške 191,28 € mesačne, 
- z XXXXX, a. s. , vo výške 42,29 € mesačne, 
- z XXXXX, a. s., vo výške 25,29 € mesačne,
- z XXXXX, a. s., vo výške 16,60 € mesačne, 
v úmysle splniť tak podmienky na poskytnutie úveru, z úveru doposiaľ na viackrát uhradila celkovú sumu prevyšujúcu 654,36 € a spoločnosti XXXXX v čase schválenia úveru tak spôsobila škodu vo výške nie menej ako 1 176 € aj s navýšením.

	Po ukončení skúšobnej doby bolo zisťované, či obvinená v tejto viedla riadny život. Zo správy z Obecného úradu XXXXX je zrejmé, že táto v mieste trvalého bydliska požíva priemernú povesť bez negatívnych poznatkov. Zo správy z Okresného riaditeľstva PZ Obvodného oddelenia Rimavská Sobota vyplýva, že obvinená v skúšobnej dobe nebola riešená pre trestný čin, ani za priestupok. V rámci skúšobnej doby nebola postihnutá za priestupok, o čom svedčí správa z Okresného úradu Rimavská Sobota. V skúšobnej dobe nebola odsúdená za trestný čin, čo potvrdzuje odpis z registra trestov. 

	Vzhľadom k tomu, že obvinená v rámci skúšobnej doby splnila podmienky uložené zákonom, rozhodol som teda o jej osvedčení sa v rámci skúšobnej doby tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor